# Bou

El bou (Bos taurus) és un mamífer remugant de peu rodó, mascle, de la família dels bòvids, de gran talla, de cap gros i massís, amb banyes punxegudes, recurvades enlaire i potents. La femella es diu vaca i els jóvens de menys d'un any reben el nom de vedell o vedella.

## Dites populars

* A bou vell, esquella nova.
* Al bou vell, mudali-el pessebre i se'n farà la pell.
    (var.) A bou vell, muda-li l'aire i hi deixarà la pell.
          No es recomanable moure a les persones d'edat d'on viuen, perquè els costa adaptar-se als canvis.
* A terres estranyes, les vaques coten els bous.
* El bou a l'estiu i el xai quan el fred és viu.
* El bou li diu al xai: el meu gust no el tindràs mai.
* El bou tot ho veu vermell.
* El que està prop de la vaca, la mama.
* Els bous veuen els homes molt més grans del que són. Per això es deixen manar per ells.
* En casar-se l'home, lliguen un bou i amollen una vaca.
* La tisi es cura bevent sang de bou negre.
* Qui ha perdut el bou, per tot sent esquelles.
* Si el bou vols engreixar, de mig febrer a març l'has de pasturar.
* Vaca i moltó, olla de senyor.
* Vaquetes i rossinyols es poden menjar tots sols.

## Frases fetes i locucions

* Donar la vaca.
          Agafar una persona pels braços, entre dos o més, i fer-li pegar culades a terra.
* Ésser una vaca sagrada.
          Ésser una persona que frueix de prestigi per l'autoritat indiscutible que té en una matèria, pel seu poder simbòlic, etc.
* Fer vaca.
          Fer companyia a algú, en el joc o en altres negocis, a base de repartir-se el guany per parts iguals.
* Haver-hi vaca.
          En una casa, comandar-hi la dona (Mall.)
* Munyir la vaca.
          Treure tot el profit possible d'alguna cosa.
* Passar bou per bèstia grossa.
    (var.) Bou, per bèstia grossa.
    (var.) Empassar-se bou per bèstia grossa.
    (var.) Fer passar bou per bèstia grossa.
    (var.) Passa el bou per bèstia grossa.
          Ser molt flexible o poc estricte; susceptibilitat d'acceptar fets greus.
          Engany matusser.
* Pescar a la vaca.
* Se'ns ha follat la vaca prenys.
          Se'ns ha desbaratat allò que portava bon camí (Empordà).
* Semblar el bou de Corpus.
          Anar vaguejant tot el dia d'un lloc a l'altre.
* Semblar que hagi passat el bou de Corpus.
          Quan pels carrers hi ha molta bullícia de gent.
* Tirar vaques a muntanya.
          No mocar-se i xuclar contínuament els mocs (Empordà).

## Referències

* 1 2 3 4 5 6 7 8 9 Cinc mil refranys catalans i frases fetes populars, 1965.
* ↑ Pàmies i Riudor, 2012, p. 35.
* 1 2 3 4 5 6 7 8 9 10 11 Alcover, Antoni M.; Moll, Francesc de B. «vaca». A: Diccionari català-valencià-balear. Barcelona: IEC, 2002.
* ↑ Fàbrega, 1921.
* 1 2 «vaca». Diccionari de la llengua catalana de l'IEC. Barcelona : Institut d'Estudis Catalans. [Consulta: 19 de febrer de 2013]
* 1 2 3 4 5 Pàmies i Riudor, Víctor. «Bou» (en català). Paremiologia catalana comparada digital, 2020-.
* ↑ Espinal, Maria Teresa. «flexible». Diccionari de sinònims de frases fetes. Bellaterra: Universitat Autònoma de Barcelona, 2018.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 8 octubre 2024].

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Fàbrega, Jaume. 100 refranys sobre el menjar i el beure. La saviesa popular a taula. Cossetània Edicions, 2021. ISBN 9788413560595.